open-index/open-wikipedia-markdown huggingface dataset:
சாமுவேல் பிளிம்சால்

**சாமுவேல் பிளிம்சால்** (*Samuel Plimsoll*, 10 பிப்ரவரி 1825 - 3 சூன் 1898) ஒரு ஆங்கிலேய அரசியல்வாதியும் சமூக சீர்திருத்தவாதியும் ஆவார். இவர் இன்று கப்பல்களில் பயன்படுத்தப்படும் பிளிம்சால் கோடு என்னும் பாதுகாப்புக் கோட்டினை நடைமுறைப் படுத்தியதற்காகப் போற்றப்படுகிறார்.

இவருடைய காலத்தில் அதிக பாரம் ஏற்றப்பட்ட கப்பல்கள் கடலில் செலுத்தப்பட்டன. இவை கப்பலின் மதிப்பை விட அதிகமாக காப்பீடு செய்யப்பட்டிருந்தன. இக்கப்பல்கள் இருப்பதைக் காட்டிலும் மூழ்கினால் அதிக லாபம் கிடைத்தது. இதனால் கப்பல் முதலாளிகள் தங்கள் தொழிலாளர்களைப் பற்றி கவலைப் படாமல் அதிக எடை ஏற்றிப் பயன்படுத்தினார். பிளிம்சால் இதற்கு எதிராகப் போராடி பாதுகாப்புக் கோடு நடைமுறைக்கு வரப் பாடுபட்டார். இதனால் இக்கோடுகள் பிளிம்சால் கோடுகள் எனப்படுகின்றன.

பகுப்பு:1825 பிறப்புகள்
பகுப்பு:1898 இறப்புகள்
பகுப்பு:பிரித்தானிய அரசியல்வாதிகள்
சா நாமா

right|thumb|சா நாமா
**சா நாமா** (*Shahnameh*, *Shahnama*; **ஷா நாமா**, ) என்பது பாரசீகப் புலவர் பெர்தோவ்சி என்பவர் கிபி 1000 ஆவது ஆண்டளவில் எழுதிய மிகப்பெரிய தொகைநூல் ஆகும். இது ஈரானின் தேசிய இதிகாசமாகவும் விளங்குகிறது. இந்நூல், உலகம் தொடங்கியதிலிருந்து பாரசீகத்தை கிபி 7ம் நூற்றாண்டில் இசுலாமியர் கைப்பற்றும் வரையிலான ஈரானின் தொன்மங்களையும், வரலாற்றையும் கூறுகிறது.

இதன் இலக்கியச் சிறப்பு ஒருபுறம் இருக்க, அரபு மொழிக் கலப்பற்ற தூய பாரசீக மொழியில் எழுதப்பட்ட இந் நூல், பிற்காலத்தில் பெருமளவு அரபு மொழிச் செல்வாக்கிலிருந்து பாரசீக மொழியை மீட்டெடுப்பதற்குப் பேருதவியாக அமைந்தது. இப் பாரிய நூல், பாரசீக மொழி பேசுபவர்களால் ஒரு தலை சிறந்த படைப்பாகக் கருதப்படும் அதே வேளை, இது பாரசீகத்தின் வரலாறு, பண்பாட்டு விழுமியங்கள், பண்டைய மதங்கள் (சொராட்டிரிய நெறி), ஆழ்ந்த நாட்டுணர்வு ஆகியவற்றை வெளிப்படுத்தும் ஒரு நூலாகவும் உள்ளது. பெர்தோவ்சி, நூலை எழுதி முடிக்கும்போது பாரசீகம் தனது சுதந்திரத்தை இழந்துவிட்டிருந்தது. இந்நூலில் நினைவு கூரத்தக்க பல சாதனையாளர்கள் இடம்பெற்றிருந்தாலும், பாரசீக நாடே உண்மையான சாதனையாளராகக் காட்டப்பட்டுள்ளது. இதனால் பாரசீக நாட்டுக்கு இது ஒரு முக்கிய நூலாகக் கருதப்படுகின்றது.

சோரோவாசுட்டிரியனியத்தின் தோற்றத்திலிருந்து அதன் இறுதி அரசன் முசுலிம்களால் தோற்கடிக்கப்படும் வரையான வரலாறு இடம்பெற்றிருப்பதனால், இன்று உலகில் எஞ்சியிருக்கும் 200,000 அளவிலான சோரோவாசுட்டிரியருக்கும் இந் நூல் சிறப்பு வாய்ந்த ஒன்று.

## மேற்கோள்கள்

பகுப்பு:பாரசீக இலக்கியம்
பிளிம்சால் கோடு

**பிளிம்சால் கோடு** என்பது கப்பல்களில் அதிகபட்ச எடை ஏற்றும் அளவைக் குறிக்கப்பயன்படுத்தப்படும் ஒரு கோடு. இக்கோடு நீரில் மூழ்குமானால் அது கப்பலில் அதிக எடை ஏற்றப்பட்டிருப்பதையும் கப்பலின் பாதுகாப்பின்மையையும் குறிக்கும்.

இக்கோடு சாமுவேல் பிளிம்சால் என்னும் ஆங்கிலேயரின் நினைவாகப் பெயரிடப்பட்டது. இவர் ஒரு அரசியல்வாதியும் சமூகசீர்திருத்தவாதியும் ஆவார். அவர் வாழ்ந்த காலத்தில் கப்பல் முதலாளிகள் கப்பலுக்கு அதன் மதிப்பைவிட மிகுதியாகக் காப்பீடு செய்து விட்டு கப்பல்களின் அதிக எடை ஏற்றிச் செலுத்தினர். இதனால் கப்பல் நீரில் செல்வதை விட முழுகினால் அதிக லாபம் கிடைத்ததால் அவ்வாறு செய்தனர். இதனால் மாலுமிகளின் உயிருக்கு ஆபத்து ஏற்பட்டது. இத்தகைய அதிக எடை ஏற்றிச் செலுத்தப்பட்ட கப்பல்கள் மரணக்கப்பல்கள் என்னும் பொருள்படி (coffin ships) என்று அழைக்கப்பட்டன.

பகுப்பு:கப்பல்கள்
நாரிந்தர் கப்பானி

**[[ஒளி இழையியல்|ஒளி இழையியலின்]] தந்தை** என்று பெரும்பாலோரால் ஏற்றுக்கொள்ளப்படும் **நாரிந்தர் சிங் கப்பானி** *(Narinder Singh Kapany)* பஞ்சாப் மாநிலத்திலுள்ள மோகா என்ற நகரத்தில் பிறந்தவர். சனவரி 2021இல் இவருக்கு இந்தியாவின் குடிமை விருதுகளில் இரண்டாவது உயரிய விருதான பத்ம விபூசண் வழங்கப்படுவதாக அறிவிக்கப்பட்டது.

## மேற்கோள்கள்

பகுப்பு:20-ஆம் நூற்றாண்டு இந்திய இயற்பியலாளர்கள்
பகுப்பு:1926 பிறப்புகள்
பகுப்பு:அமெரிக்க இயற்பியலாளர்கள்
பகுப்பு:பத்ம விபூசண் விருது பெற்றவர்கள்
மெய்சி மீள்விப்பு

என்பது, 19 ஆம் நூற்றாண்டின் பின்னரைப் பகுதியில், சப்பானிய அரசியல், சமூக அமைப்பு ஆகியவற்றில் ஏற்பட்ட பெரும் மாற்றங்களை உருவாக்கிய தொடரான நிகழ்வுகளைக் குறிக்கின்றது. இந்நிகழ்வுகள் இடம்பெற்ற காலம், எடோ காலப்பகுதியின் பிற்பகுதியையும், மெய்சி காலப்பகுதியின் முற்பகுதியையும் உள்ளடக்கியது. 

## கூட்டணி
1866 ஆம் ஆண்டில், சட்சுமா பகுதியின் தலைவரான சாய்கோ தாக்காமோரியும், சோசூ பகுதியின் தலைவர் கிடோ தக்கயோசியும் இனைந்து உருவாக்கிய சட்சுமா-சோசூ கூட்டணியே மெய்சி மீள்விப்புக்கான அடிப்படையாக அமைந்தது எனலாம். இவ்விரு தலைவர்களும் பேரரசர் கோமேய்க்கு ஆதரவு வழங்கினர். சாக்கோமோட்டோ ரியோமா என்பவர் அப்போது ஆட்சியில் இருந்த தொக்குகாவா சொகுனாட்டே அரசை எதிர்ப்பதற்காகவும், பேரரசரின் ஆட்சியை மீள்விப்பதற்காகவும் இவர்களை ஒன்றிணைத்தார். 1867 ஆம் ஆண்டு சனவரி 30 ஆம் தேதி பேரரசர் கோமெய் காலமானதைத் தொடர்ந்து அதே ஆண்டு பெப்ரவரி மூன்றாம் தேதி அவரது மகன் பேரரசர் மெய்சி அரியணை ஏறினார். இக் காலப்பகுதியில் சப்பான் நிலப்பிரபுத்துவச் சமூக அமைப்பிலிருந்து, முதலாளித்துவப் பொருளாதார அமைப்புக்கு மாற்றம் பெற்றதுடன் அதனை மேனாட்டுச் செல்வாக்குக்குள் கொண்டுவந்தது.

பகுப்பு:சப்பானிய வரலாறு
பகுப்பு:சப்பானிய இராணுவ வரலாறு
சாம்பா

[thumb|300px|right|<center>19 ஆம் நூற்றாண்டில் பிரேசிலில் சாம்பா வகை நடனப் பயிற்சி நடைபெறுவதைக் காட்டும் ஓவியம் ஒன்று. [சோகன் மார்ட்டிசு ருகென்டாசு என்பவரால் வரையப்பட்டது.]]
**சாம்பா** என்பது ஒரு பிரேசில் நாட்டு நடனமும் இசை வகையும் ஆகும். இது ஆப்பிரிக்க, ஐரோப்பிய மூலங்களை அடிப்படையாகக் கொண்டு உருவானது. பிரேசிலின் தலையாய பண்பாட்டு வெளிப்பாடுகளில் ஒன்றாகக் கருதப்படும் இது, பிரேசிலின் தேசிய அடையாளத்துக்கான சின்னமாகவும் விளங்குகிறது. 

பாகிய, *சாம்பா டி ரோடா* எனும் சாம்பா வகை 2005 ஆம் ஆண்டில் யுனெசுக்கோ மனிதத்தின் மரபுகளுள் ஒன்றாக அறிவிக்கப்பட்டது. இட்துவே இன்று ரியோ டி செனெய்ரோவில் ஆடப்பட்டு வரும் கரியோக்கா என்னும் சாம்பா வகையின் அடிப்படையாகும்.

பகுப்பு:தென்னமெரிக்கக் கலைகள்
பகுப்பு:நடன வகைகள்
நிறப்பிரிகை

**நிறப்பிரிகை** (*dispersion*) எனப்படுவது வெண்ணிறமாகத் தென்படும் ஒளி அதன் உட்கூறாக அமைந்துள்ள ஒளியலைகள் பல நிறங்களாகப் பிரியும் நிகழ்வு. பகல் (சூரிய) ஒளி  ஒரு முப்பட்டகத்தின் வழியே புகுந்து செல்லும் போது ஏழு குழுக்களான நிறங்களாகப் பிரிவதை நாம் அறிவோம். நிறங்களின் அணிவகுப்பு VIBGYOR என்ற நினைவுச்சொற்றொடர் (mnemonic) மூலம் அறியப்படுகிறது; உண்மையில், முதலில் கிடைக்கும் நிறம் சிவப்பு (**R**ed), இறுதியில் தான் ஊதா (**V**iolet) கிடைக்கின்றது.

## நிறப்பிரிகை ஏற்படுவது ஏன்?
* வெண்ணிற ஒளியினுள் அடங்கிய ஒவ்வொரு நிறத்திற்கும் ஒவ்வொரு அலைநீளம் **λ** அல்லது அலைநீள-அடுக்கம் உள்ளது. 
** காட்டாக, சிவப்பு என்று நாம் உணரும் நிற அலைகளின் அடுக்கம் 630–740&nbsp;nm (நேனோமீட்டர்), அளவாக இருக்கும்.
** ஊதா நிறத்தின் அலைநீள-அடுக்கம் குறைந்ததாக (சிறுமமாக) இருக்கும். (அதாவது, 380-450&nbsp;nm) 
* முப்பட்டக ஊடகமான கண்ணாடியில், ஒவ்வொரு அலைநீள ஒளியும் ஒவ்வொரு வேகத்தில் செல்லும்.
** சிவப்பு நிற ஒளியின் வேகம் அதிக அளவாக இருக்கும் (பெருமம்), ஊதாவின் வேகம் சிறிதாக  (சிறுமம்) இருக்கும்; மற்ற நிறங்கள் இடைப்பட்ட விரைவுகளில் செல்லும்
* வேகம் வேறுபடுவதால் ஒளிவிலகல் அளவும் வேறுபடும். குறிப்பாகச் சொன்னால், ஒளிவிலகல் எண் மாறுபடும்.
** அதிக வேகம் - குறைந்த அளவு ஒளிவிலகல் எண்; குறைந்த வேகம் - அதிகளவு ஒளிவிலகல் எண்.
** எனவே, சிவப்பின் ஒளிவிலகல் குறைவாகவும் ஊதாவின் ஒளிவிலகல் அதிகமாகவும் இருக்கும் (Blue Bends Best).

## இவற்றையும் காண்க
* நிறப்பிரிகைக்கான அசைப்படம்
* வெவ்வேறு நிறங்கள் வெவ்வேறு பிரிகைகள் - டென்னசி பலகலையின் அசைப்படம்

## சுட்டுகள்


பகுப்பு:ஒளியியல்
மன்னார் வளைகுடா

**மன்னார் வளைகுடா** (Gulf of Mannar) என்பது இந்தியப் பெருங்கடலில் இலட்சத்தீவுக் கடலின் பகுதியில் அமைந்துள்ள ஒரு குடா ஆகும். இது இந்தியாவின் தென்கிழக்கு முனைக்கும் இலங்கையின் மேற்குக் கரைக்கும் இடையில் 160 முதல் 200 கிலோமீட்டர் (100 முதல் 125 மைல்) அகல இடத்தில் அமைந்துள்ளது. தாழ் தீவுகளையும் கற்பாறைகளையும் கொண்ட ஆதாம் பாலம் மன்னார் வளைகுடாவை இந்தியாவுக்கும் இலங்கைக்கும் இடையில் அமைந்துள்ள பாக்கு நீரிணையில் இருந்து பிரிக்கிறது. தென்னிந்தியாவில் உள்ள தாமிரபரணி ஆறும் இலங்கையில் உள்ள அருவி ஆறும் மன்னார் வளைகுடாவில் கலக்கின்றன.

560 சதுர கி.மீ. பரப்பில் அமைந்துள்ள மன்னார் வளைகுடா தேசிய பூங்காவில் 0.25 ஹெக்டயர் முதல் 125 ஹெக்டயர் அளவிலான 21 தீவுகள் அமைந்துள்ளன. இந்த தீவுகளை சுற்றிலும் மீன்களின் இருப்பிடமாகத் திகழும் பவளப் பாறைகள் அதிகளவில் காணப்படுகின்றன. 104 வகை கடின பவளப்பாறைகள் மன்னார் வளைகுடா பகுதியில் காணப்படுகின்றன.

## வளைகுடாவில் உள்ள தீவுகள்
# வான்தீவு
# காசுவார் தீவு
# காரைச்சல்லி தீவு
# விலங்குசல்லி தீவு
# உப்புத்தண்ணி தீவு
# புலுவினிசல்லி தீவு
# நல்ல தண்ணி தீவு
# ஆனையப்பர் தீவு
# வாலிமுனை தீவு
# அப்பா தீவு
# பூவரசன்பட்டி தீவு
# தலையாரி தீவு
# வாழை தீவு
# முள்ளி தீவு
# முசல் தீவு
# மனோலி தீவு
# மனோலிபுட்டி தீவு
# பூமரிச்சான் தீவு
# புள்ளிவாசல் தீவு
# குருசடை தீவு
# சிங்கில் தீவு

இந்த தீவுகள் நிர்வாக காரணங்களுக்காக

* தூத்துக்குடி குழுவில் 4 தீவுகள் 
* வேம்பார் குழுவில் 3 தீவுகள் 
* கீழக்கரை குழுவில் 7 தீவுகள் 
* மண்டபம் குழுவில் 7 தீவுகள்

என நான்கு குழுக்களாக பிரிக்கப்படுகின்றன.

## மேற்கோள்கள்

பகுப்பு:இந்தியப் பெருங்கடலின் வளைகுடாக்கள்
பகுப்பு:இலங்கையின் புவியியல்
பகுப்பு:தமிழ்நாட்டுப் புவியியல்
பகுப்பு:இந்தியப் புவியியல்
சிகப்பு மேகம்

**சிகப்பு மேகம்** (ஆங்கிலம்: *Red Cloud*, இலக்கோட்டா: Maȟpíya Lúta), (1822 - டிசம்பர் 10, 1909) ஒரு சிறந்த அமெரிக்க முதற்குடிமக்களின் தலைவர். இவர் ஐக்கிய அமெரிக்கா படைக்கு எதிரான போர்களில் வெற்றிகளை ஈட்டியவர். பின்னர், இவரும், முதற்குடி மக்களும் முகாங்களில் (reservations) அடைக்கப்பட்டனர். அங்கும் இவர் தமது போராட்டத்தை முன்னெடுத்தார்.

## மேற்கோள்கள்

பகுப்பு:வட அமெரிக்கப் பழங்குடி மக்கள் தலைவர்கள்
பகுப்பு:1822 பிறப்புகள்
பகுப்பு:1909 இறப்புகள்
பகுப்பு:ஐக்கிய அமெரிக்க உரோமன் கத்தோலிக்கர்கள்
தாங் அரசமரபு

**தாங் அரசமரபு** (சூன் 18, 618 – சூன் 4, 907), சீனாவின் அரசமரபுகளில் ஒன்று. இது சுய் வம்சத்தைத் தொடர்ந்து முன்னணிக்கு வந்தது. தாங் அரசமரபுக் காலத்துக்குப் பின் வந்தது ஐந்து அரசமரபுகளும் பத்து அரசுகளும் காலம். தாங் அரசமரபு லீ குடும்பத்தினரால் நிறுவப்பட்டது. சுய் வம்சத்தின் அதிகாரம் இறங்குமுக நிலையை அடைந்து சீர்குலைந்தபோது, இவர்கள் அதிகாரத்தைக் கைப்பற்றினர். 16 அக்டோபர் 690 க்கும் 3 மார்ச் 705 க்கும் இடைப்பட்ட காலப்பகுதியில், சீனாவை ஆண்ட ஒரே பேரரசியான வூ செட்டியான் என்பவர் ஆட்சியைக் கைப்பற்றி ஆண்ட காலம் தாங் அரசமரப ஆட்சியில் ஏற்பட்ட சிறிய இடையீடு ஆகும்.

முன்னர் சாங்கான் என அழைக்கப்பட்ட இன்றைய சியான் நகரமே தாங் வம்சத்தினரின் தலை நகரமாக இருந்தது. அக்காலத்தில் உலகில் மக்கள்தொகை கூடிய நகரம் இதுவே. தாங் வம்சக் காலமே சீனப் பண்பாட்டில் மிக உயர்வான காலம் என வரலாற்றாளர்கள் கருதுகின்றனர். இது முன்னர் இருந்த ஆன் அரசமரபு காலத்துக்கு ஈடானதாக அல்லது அதை விஞ்சியதாக இருக்கலாம் எனவும் ஆய்வாளர்கள் கூறுகின்றனர்.

## இவற்றையும் பார்க்க
* லி பை

பகுப்பு:சீன அரசமரபுகள்
தார்ஃபூர் இனப்படுகொலை

**தார்ஃபூர் இனப்படுகொலை** எனப்படுவது தாஃர்பூர் இல் 400 000 மேற்பட்ட மக்கள் படுகொலை செய்யப்படும் நிகழ்வாகும்.  

## பின்புலம்
சூடானின், தார்ஃபூர் நிலப்பரப்பில் இரண்டு பிரிவுகள் வசிக்கின்றன.  ஒரு பகுதி பெரும்பான்மை உழவர்களைக் கொண்ட ஆபிரிக்கர்கள்.  இரண்டாவது பிரிவு நாடோடி இடையர்களைக் கொண்ட அரேபியர்களாக தம்மை அடையாளப்படுத்துவோர்.  இருபிரிவுகளின் பெரும்பான்மையினரும் இசுலாமிய சமயத்தைச் சார்ந்தவர்கள்.  

ஆபிரிக்க உழவர்கள் திட்டமிட்ட முறையில் அரச ஆதரவு பெற்ற அரபு கூலிப்படையான Janjaweed கொல்லப்படுகிறார்கள்.  இதுவரை 400 000 மேற்பட்டோர் கொல்லப்பட்டும், 2.5 மில்லியம் மக்கள் இடம்பெயர்ந்தும் உள்ளனர்.  

## இவற்றையும் பாக்க

## மேற்கோள்கள்


பகுப்பு:இனப்படுகொலைகள்
பகுப்பு:தார்பூர்
வானமாதேவி, கடலூர்

**வானமாதேவி** (*Vanamadevi*), இந்தியாவின் தமிழ்நாடு மாநிலத்தில் அமைந்துள்ள கடலூர்  மாவட்டத்தில் உள்ள கடலூர் வட்டத்தில் இருக்கும் ஓர் ஊராட்சி ஆகும். இதன் பெயரில் மற்றோர் ஊராட்சி காட்டுமன்னார்கோயில் அருகில் உள்ளது.

## புவியியல்
இவ்வூரின் அமைவிடம்  ஆகும். கடலூர் - சங்கராபுரம் (மா.நெ- 68) ([SH-68) மாநில நெடுஞ்சாலையில்  கடலூரி்லிருந்து 11 கி.மீ தொலைவில்  வானமாதேவி ஊராட்சி உள்ளது 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1797 மக்கள் இங்கு வசிக்கின்றார்கள். இவர்களில் 50.69% ஆண்கள், 49.31% பெண்கள் ஆவார்கள். வானமாதேவி மக்களின் சராசரி கல்வியறிவு 57.69% ஆகும்,  இதில் ஆண்களின் கல்வியறிவு 61.07%,  பெண்களின் கல்வியறிவு 38.29% ஆகும். வானமாதேவி மக்கள் தொகையில் 14.24%  ஆறு வயதுக்குட்பட்டோர் ஆவார்கள்.

## போக்குவரத்து
கடலூரி்லிருந்து சிலம்பிநாதன்பேட்டைக்கு செல்லும் நகர பேருந்து வானமாதேவி ஊராட்சி வழியாக செல்கிறது. மேலும் கடலூர் - பண்ணுருட்டி (வழி) பாலூர் பேருந்தில் வானமாதேவி பேருந்து நிறுத்தத்தை அடைந்து, கெடில ஆற்று பாலத்தை கடந்து  1 கி.மீ சென்றால் வானமாதேவி ஊராட்சியை சென்று அடையலாம்.

## ஆதாரங்கள்


பகுப்பு: கடலூர் மாவட்டத்திலுள்ள கிராமங்கள்
சிலம்பிநாதன்பேட்டை

**சிலம்பிநாதன்பேட்டை** (*Silambinathanpettai*), இந்தியாவின் தமிழ்நாடு மாநிலத்தில் அமைந்துள்ள கடலூர்  மாவட்டத்திலுள்ள பண்ணுருட்டி வட்டத்தில் இருக்கும் ஓர் ஊராட்சி ஆகும்.

## புவியியல்
இவ்வூரின் அமைவிடம்  ஆகும். காடாம்புலியூர் - புலியூர் சாலையில் சிலம்பிநாதன்பேட்டை ஊராட்சி உள்ளது 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 5122 மக்கள் இங்கு வசிக்கின்றார்கள். இவர்களில் 51.15% ஆண்கள், 48.84% பெண்கள் ஆவார்கள். வானமாதேவி மக்களின் சராசரி கல்வியறிவு 49.49% ஆகும்,  இதில் ஆண்களின் கல்வியறிவு 65.83%,  பெண்களின் கல்வியறிவு 34.16% ஆகும். வானமாதேவி மக்கள் தொகையில் 12.82%  ஆறு வயதுக்குட்பட்டோர் ஆவார்கள்.

## போக்குவரத்து
கடலூரி்லிருந்து சிலம்பிநாதன்பேட்டைக்கு நேரடி நகர பேருந்து செல்கிறது. மேலும் கடலூர் - பண்ணுருட்டி (வழி) பாலூர் பேருந்தில் பாலூர்  பேருந்து நிறுத்தத்தை அடைந்து, குறிஞ்சிப்பாடி - பாலூர் சாலையில் நடுவீரப்பட்டு  மற்றும்  பத்திரக்கோட்டை கடந்து வலது பக்கம் செல்லும் காடாம்புலியூர் சாலையில் 2 கி.மீ சென்றால் சிலம்பிநாதன்பேட்டை ஊராட்சியை சென்று அடையலாம்.

## ஆதாரங்கள்


பகுப்பு:கடலூர் மாவட்டத்திலுள்ள கிராமங்கள்
இசுரேல் கெல்ஃபாண்ட்

**இசுரேல் கெல்ஃபாண்ட்** (*Israel Gelfand*, ,  – அக்டோபர் 5, 2009) என்பவர் சோவியத் மற்றும் அமெரிக்கக் கணிதவியலர். கணிதத்தில் குலக் கோட்பாடு, ஒப்புநிறுத்துக் கோட்பாடு (*Representation Theory*), நேரியல் இயற்கணிதம் ஆகியவற்றில் ஆழமாகப் பங்களித்த அறிஞர். இவர் சோவியத் ஒன்றியத்தின் உயர் பெருமையாகிய லெனின் புகழ்வரிசைப் பதக்கமும் (*Order of Lenin*), கணிதத்துறையின் உல்ஃப் பரிசையும் (*Wolf Prize*) பெற்றார். இங்கிலாந்தின் ராயல் சொசைட்டி ஃவெல்லோவாகவும் (அரச குமுக சிறப்பாளராகவும்) தேர்வு செய்யப்பெற்றார்.

மாசுக்கோ பல்கலைக்கழகத்தில் நெடிய ஒரு தலைமுறை முழுவதும் கணிதம் கற்பித்துக் கொண்டிருந்த இவர் தன்னுடைய 76 ஆம் அகவைக்கு சற்று முன்னர் ஐக்கிய அமெரிக்காவுக்குக் குடிபெயர்ந்தார். எம்.ஐ.டி-யிலும், ஆர்வர்டு பல்கலைக்கழகத்திலும் பணியாற்றிய பின்னர் நியூ செர்சியில் உள்ள ரட்கர்சு பல்கலைக்கழகத்தில் சிறப்புமிக்கப் பேராசிரியராகப் (*Distinguished Professor*) பணி ஏற்றார்.

## ஆரம்ப வாழ்க்கை
அன்றைய உருசியப் பேரரசின் கீழிருந்த உக்ரைனில் யூதக் குடும்பத்தில் பிறந்தவர் கெல்ஃபாண்ட். பள்ளிப் படிப்பின் போதே கணிதத்தில் மிகத் திறமையுடையவராக இருந்த இசுரைல் உயர் பள்ளிக்குச் செல்லாமலேயே மாஸ்கோ அரசுப் பல்கலைக்கழகத்தில் நேரடியாக பட்டப்பின் படிப்புக்கு தேர்ந்தெடுக்கப்பட்டார். அங்கு அவரது ஆய்வுநிலைப் படிப்புக்கு வழிகாட்டியாக இருந்தவர் பெரும்புகழுடைய ஆந்திரே கோல்மோகொரோவ் ஆவார்.

## வேறு துறைகளில் பங்களிப்பு
தொகை வடிவவியல் (integral geometry) என்னும் துறையில் இவர் ஆற்றிய ஆய்வுகளும் அதன் முடிவுகளும் இன்று மருத்துவத்தில் உடல் உள்ளுறுப்புகளை நுண்படம் எடுக்கும் அணுக்காந்த ஒத்ததிர்வு படக் கலையிலும் (Magnetic Resonance Imaging, MRI), கணிவழி குறுக்குவெட்டு புதிர்க்கதிர்ப் படம் (CAT) எடுத்தல் முதலியவற்றிலும் பெரிதும் பயன்படுகின்றன.

## மேற்கோள்கள்

## மேலும் சில ஆதாரங்கள்

*Chang, Kenneth. "Israel Gelfand, Math Giant, Dies at 96", ''The New York Times'' (October 7, 2009)
*"Leading mathematician Israel Gelfand dies in N.J." ''USA Today'' (October 9, 2009)
*"Israel Gelfand | Top mathematician, 96". ''The Philadelphia Inquirer'' (October 10, 2009)
*"Israel Gelfand" ''The Daily Telegraph'' (October 27, 2009)

## வெளி இணைப்புகள்
*Israel Moiseevich Gelfand, dedicated site, maintained by Tatiana V. Gelfand and Tatiana I. Gelfand
*Israel Gelfand – Daily Telegraph obituary
*Israel Gelfand – Guardian obituary
*
*
*Web page at Rutgers
*List of publications.
*Steele Prize citation.
*The unity of mathematics – In honor of the ninetieth birthday of I. M. Gelfand
*Interview: "A talk with professor I. M. Gelfand.", recorded by V. Retakh and A. Sosinsky, Kvant (1989), no. 1, 3–12 (in Russian). English translation in: Quantum (1991), no. 1, 20–26. (Link)

பகுப்பு:1913 பிறப்புகள்
பகுப்பு:2009 இறப்புகள்
பகுப்பு:பாய்ம இயக்கவியலாளர்கள்
பகுப்பு:உருசியக் கணிதவியலாளர்கள்
பகுப்பு:சோவியத் கணிதவியலாளர்கள்
பகுப்பு:லெனின் பரிசு பெற்றவர்கள்
பகுப்பு:உருசிய அறிவியலாளர்கள்
பகுப்பு:அமெரிக்கக் கணிதவியலாளர்கள்
விண்மீன் ஆண்டு

**விண்மீன் ஆண்டு** (Sidereal Year) என்பது விண்ணில் நிலைத்திருக்கும் விண்மீன்களை அடிப்படையாகக் கொண்டு பூமி சூரியனை சுற்றி வர ஆகும் கால அளவு ஆகும். மாறாக ஓர் குறிப்பிட்ட விண்மீன்களின் அமைப்பிற்கு சூரியன் தனது நீள்வட்ட பாதையில் மீண்டும் வரும் கால அளவுமாகும். இது பகல் 12:00 1 சனவரி 2000 (J2000.0)அன்று  . இது  J2000.0 இன் சராசரி காலநிலை ஆண்டை விட  . 20m24.5128s நீளமானது. ஆங்கிலத்தில் இதனை "sidereal year"  எனக் குறிப்பர். ( *sidus* இலத்தீனத்தில் "விண்மீன்").

## விண்மீன் நேரம்
**[[விண்மீன் நேரம்]]** (Sidereal time) என்பது வானியல் கணக்கீடுகளில் மிக முக்கியமான ஒரு கால அளவீட்டு முறையாகும். புவி தனது அச்சில் ஒருமுறை முழுமையாகச் சுழல்வதற்கு எடுத்துக்கொள்ளும் நேரத்தை அடிப்படையாகக் கொண்டு இது கணக்கிடப்படுகிறது. பொதுவாக மனிதர்கள் பயன்படுத்தும் சூரிய நேரம் என்பது சூரியனை மையமாக வைத்து கணக்கிடப்படுகிறது. ஆனால் விண்மீன் நேரம் என்பது வானத்தில் மிகத் தொலைவில் நிலைத்திருக்கும் விண்மீன்களைக் குறிப்புப் புள்ளிகளாகக் கொண்டு (நட்சத்திர அடிப்படையிலான) அளவிடப்படுகிறது. புவி சூரியனைச் சுற்றி வருவதால், ஒரு சூரிய நாளுக்கும் விண்மீன் நாளுக்கும் இடையே சிறிய கால வேறுபாடு காணப்படுகிறது. ஒரு விண்மீன் நாள் என்பது ஏறக்குறைய 23 மணிநேரம் 56 நிமிடங்கள் 4 நொடிகள் ஆகும். இது சாதாரண சூரிய நாளை விட சுமார் நான்கு நிமிடங்கள் குறைவாகும்.

விண்மீன் நேரமானது விண்வெளி ஆய்வாளர்களுக்கும் வானியல் அறிஞர்களுக்கும் பெரிதும் பயன்படுகிறது. வானத்தில் ஒரு குறிப்பிட்ட விண்மீன் அல்லது விண்வெளிப் பொருள் எந்த இடத்தில் அமையும் என்பதைத் துல்லியமாகக் கண்டறிய இந்த நேரம் உதவுகிறது. எடுத்துக்காட்டாக, ஒரு தொலைநோக்கியை இரவு நேரத்தில் ஒரு குறிப்பிட்ட விண்மீனை நோக்கி நிலைநிறுத்த வேண்டுமானால், அந்த இடத்தின் விண்மீன் நேரத்தை அறிவது அவசியமாகும். புவி சூரியனைச் சுற்றி வரும் பாதையில் நகர்வதால், ஒவ்வொரு நாளும் விண்மீன்கள் தோன்றும் நேரம் சற்று முன்பாகவே அமைகிறது. இதனால் ஓராண்டு காலத்தில் சூரிய நேரத்திற்கும் விண்மீன் நேரத்திற்கும் இடையே ஒரு நாள் முழுமையாக வேறுபடுகிறது. 2024 போன்ற எந்தவொரு ஆண்டிலும் இந்த கால இடைவெளி மாறாமல் தொடர்கிறது.

இந்தக் காலக்கணிப்பு முறையில் வசந்தகால சமபகல் புள்ளி என்பது தொடக்கப் புள்ளியாகக் கருதப்படுகிறது. புவியின் நிலநடுக்கோடும் சூரியனின் பாதையும் சந்திக்கும் இந்த இடமே விண்மீன் நேரத்தின் தொடக்கமாகும். எடுத்துக்காட்டாக, ஒரு குறிப்பிட்ட ஊரில் நள்ளிரவில் ஒரு விண்மீன் நேர் உச்சியில் தெரிந்தால், அடுத்த நாள் அதே விண்மீன் நான்கு நிமிடங்கள் முன்னதாகவே அதே இடத்திற்கு வந்துவிடும். கடலில் பயணம் செய்பவர்கள் மற்றும் செயற்கைக்கோள்களைக் கண்காணிப்பவர்கள் இந்த முறையைப் பயன்படுத்தித் தங்களின் இருப்பிடத்தைத் துல்லியமாகக் கணக்கிடுகின்றனர். விண்மீன் நேரத்தைப் பயன்படுத்துவதன் மூலம் பிரபஞ்சத்தில் உள்ள கோடிக்கணக்கான விண்மீன்களின் இயக்கத்தை ஒரு சீரான காலவரிசையில் வரிசைப்படுத்த முடிகிறது. இது புவியின் சுழற்சியை விண்வெளியின் பின்னணியில் புரிந்துகொள்ள உதவும் ஒரு அறிவியல் கருவியாகும்.

## ஆண்டுகளின் ஒப்பீடு

## மேற்கோள்கள்

பகுப்பு:ஆண்டின் வகைகள்
நோபல் பரிசு பெற்ற இந்தியர்கள்

**[[நோபல் பரிசு]]** ஆண்டு தோறும் இலக்கியம், உலக அமைதி, மற்றும் அறிவியல் தொழில்நுட்பங்களில் பெரும் பங்காற்றியவர்களுக்கு 1901 ஆம் ஆண்டில் இருந்து வழங்கப்பட்டு வருகிறது. இவ்வகையில் இது வரையில் 13 இந்தியக் குடியுரிமை உள்ளவர்கள் அல்லது இந்தியாவில் பிறந்தவர்கள் பெற்றுள்ளார்கள்.
[thumb|right|210px|[அல்பிரட் நோபல்]]

*
காலநிலை ஆண்டு

**காலநிலை ஆண்டு** (அல்லது  **சூரிய ஆண்டு**) என்பது சூரியன் (பூமியிலிருந்து பார்க்கும்போது) பருவகாலங்களில் அதே இடத்திற்கு மீண்டும் வர எடுத்துக்கொள்ளும் கால அளவு ஆகும்;காட்டாக வேனிற்கால சம இரவு நாளிலிருந்து மீண்டும் அதே வேனிற்கால சம இரவு நாளுக்கு வர எடுக்கும் நேரம்.

புவியின் நீள்வட்டப்பாதை நகர்தலினால் இப்பாதையின் எந்த புள்ளியிலிருந்து இவ்வாண்டு கணக்கெடுக்கப்படுகிறது என்பதனைப் பொறுத்து ஒன்று முதல் இரண்டு நிமிடம் வரை காலநிலை ஆண்டுகளின் நேரத்தில் வேறுபாடுகள் உள்ளன. காட்டாக, சூரியன் வடக்கிலிருந்து தென்திசை திரும்பும் நாளை அடிப்படையாகக் கொண்ட காலநிலை ஆண்டிற்கும் சம இரவு நாட்களை அடிப்படையாகக் கொண்ட காலநிலை ஆண்டிற்கும் வேறுபாடு உண்டு. இதனால் சராசரி காலநிலை ஆண்டு வரையறுக்கப்படுகிறது. சிறப்பாக குறிப்பிடப்படாவிடின், காலநிலை ஆண்டு என்பது சராசரி காலநிலை ஆண்டையே குறிக்கும்.

தவிர புவியோட்டதின் வட்டப்பாதை சூரியனின் ஈர்ப்பினால் சற்றே தாக்கமடைவதால், விண்மீன்களை அடிப்படையாகக் கொண்டு சூரிய நகர்வினை கணிக்கும் விண்மீன் ஆண்டினை விட சற்றே குறைவானது.

## மேற்கோள்கள்

பகுப்பு:ஆண்டின் வகைகள்
அழகுப் போட்டி

**அழகுப் போட்டி** என்பது முதன்மையாக போட்டி போடுபவரின் உடல் அழகை மதிப்பீடு செய்து ஒருவரை சிறந்த அழகு உடையவராக தெரிவு செய்யும் போட்டி ஆகும்.  பொதுவாக ஒருவரின் உடல் அழகோடு, அவருடைய ஆளுமை, திறங்கள் போன்றவையும் மதிப்பீட்டுக்கு உள்ளாகின்றன.  பெரும்பான்மையான போட்டிகள் பெண்களுக்குரியவை.

 

## மேற்கோள்கள்

பகுப்பு:பண்பாடு
பகுப்பு:அழகியல்
உடல்கட்டுதல்

right|130px

**உடல் கட்டுதல்** என்பது சீரிய உடற்பயிற்சி, உணவுக் கட்டுப்பாடு போன்ற செயற்பாடுகளால் ஒருவரின் உடலை கட்டுடலாக மாற்றியமைப்பதைக் குறிக்கிறது.

உடல் கட்டுதல் ஒரு போட்டி நிகழ்வாகவும் இருக்கிறது. உடல் கட்டுதல் விளையாட்டுத்துறை, படைத்துறை, மல்லாடல், திரைப்படத்துறை போன்றவற்றுக்கும் பயன் மிக்கதாக இருக்கின்றது.

## மேற்கோள்கள்

பகுப்பு:உடற் பயிற்சி
பகுப்பு:உடல்கட்டுதல்
பகுப்பு:தனிநபர் விளையாட்டுக்கள்
இசுரீட் பைட்டர்

**இசுரீட் பைட்டர்** (Street Fighter) என்பது ஒரு புகழ்பெற்ற நிகழ்பட ஆட்டம் ஆகும். இவர்களை  வீதிச் சண்டையாளர் எனலாம். சிறப்பு அசைவுகள் அல்லது திறமைகள் கொண்ட வீரர்களுக்கு இடையேயான போட்டியாக இது அமைகிறது. உலகின் பல பாகங்களைப் பிரதிநிதிப்படுத்தி வீரர்கள் உருவகப்படுத்தப்பட்டிருக்கின்றன. இந்த ஆட்டம் 1987 இல் முதலில் அறிமுகப்படுத்தப்பட்டது. எனினும், 1991 ம் ஆண்டு அறிமுகப்படுத்தப்பட்ட இரண்டாவது பதிப்பே நல்ல வரவேற்பைப் பெற்று, ஆட்டக்காரர் மத்தியில் இன்றும் மிக புகழ்பெற்ற ஒன்றாக இருக்கின்றது.

## மேற்கோள்கள்

பகுப்பு:நிகழ்பட ஆட்டம்
உற்சாகமூட்டல்

right|150px
**உற்சாகமூட்டல்** என்பது பல்வேறு ஒழுங்கமைக்கப்பட்ட தொடர் உடல் அசைவுகளின் மூலம் விளையாட்டு அணிகளை உற்சாமூட்டு செயற்பாடாகும். உற்சாகமூட்டல் ஒரு போட்டி நிகழ்வாகவும் நடைபெறலாம். சீருடற்பயிற்சிகள், நடனம், வித்தைகள் ஆகியவற்றின் கூறுகளின் கூட்டாக இது அமைகிறது.

பகுப்பு:பரவலர் பண்பாடு
வல்லுனர் மல்லாடல்

**வல்லுனர் மல்லாடல்** அல்லது தொழில் முறை  மல்யுத்தம் (professional wrestling) என்பது ஒரு நிகழ் கலை ஆகும். முன்னரே முடிவு செய்யப்பட்ட போட்டிகளை, பார்வையாளர்கள் முன் பாவனை செய்து மகிழ்விப்பதே இக் கலையாகும். இக் கலை நடிப்புச் சண்டை, நாடகக் கூறுகள், வேடம், வித்தைகள் போன்றவற்றின் கூறுகளைக் கலந்தது. வட அமெரிக்காவிலும், சப்பானில் மிகவும் வரவேற்பை இது பெற்றிருக்கிறது. உலக மற்போர் மகிழ்கலை நிறுவனம் மல்லாடலை நிகழ்த்துவதில் முதன்மை நிறுவனமாக இருக்கிறது.

ஒரு மல்யுத்த போட்டி என்பது இரண்டு (எப்போதாவது அதிகமான) போட்டியாளர்கள் அல்லது ஸ்பேரிங் கூட்டாளர்களிடையே ஒரு உடல் போட்டியாகும், அவர்கள் ஒரு உயர்ந்த நிலையைப் பெறவும் பராமரிக்கவும் முயற்சிக்கின்றனர்.  இப்போட்டியில் பாரம்பரிய வரலாற்று மற்றும் நவீன பாணிகளுடன் மாறுபட்ட விதிகளைக் கொண்ட பரந்த அளவிலான பாணிகளும் உள்ளன.  மல்யுத்த நுட்பங்கள் மற்ற தற்காப்பு கலைகள் மற்றும் இராணுவ கை-கொடுக்கும்-கை போர் முறைகளில் இணைக்கப்பட்டுள்ளன.
thumb|மல்யுத்தம்

மல்யுத்தம் என்ற சொல் பழைய ஆங்கிலத்தில், வ்ரஸ்ட்லஞ்ச் (பளபளப்பான பேலெஸ்ட்ராம் என சான்றளிக்கப்பட்டுள்ளது).
alt=கி. பி 500 ஆம் ஆண்டின் கிரேக்க முறை மல்யுத்தம், நிர்வாண நிலையில் இருவர் சண்டையிட்டு கொண்டிருக்க, ஈட்டி தாங்கிய காவலர் அவர்களை வெளியேற விடாமல் நடுவில் வைக்கிறார். |thumb|கிரேக்க மல்யுத்தம்
thumb|பென்னி ஹாசன் மல்யுத்த தகவல்கள்

## மேற்கோள்கள்

பகுப்பு:பரவலர் பண்பாடு
துரித உணவு

[thumb|[நேபாளம்|நேபாளத்தில் துரித உணவை விற்கும் விற்பனையாளர்.]]
[thumb|right|A [Big Mac meal with French fries and கொக்கக் கோலா served at a மெக் டொனால்ட்சு in கென்டக்கி.]]
**துரித உணவு** அல்லது **வேக உணவு** என்பது விரைவாக சமைத்து வழக்ககூடிய உணவைக் குறிக்கிறது. மேற்குநாடுகளில் மக்டொனால்ட்ஸ், கெண்டக்கி ஃபிறைட் சிக்கின் போன்ற உணவகங்களில் விரைவாக வழங்கப்படும் உணவுகளைக் குறிக்கிறது. சாலையோரத்தில் விறகப்படும் உணவுகளையும் இது குறிக்கிறது.

பகுப்பு:உணவுகள்
பி. ஜெ. ஓரூக்

**பற்றிக் யேக் ஓரூக்** (*P. J. O'Rourke*, பிறப்பு: நவம்பர் 14, 1947, ஐக்கிய அமெரிக்கா) ஒரு அமெரிக்க எழுத்தாளர், ஊடகவியாளர். இவர் 15 மேற்பட்ட நூல்களை எழுதியுள்ளார். இவர் தாராண்மியவாதக் கொள்கைகளைக்க்கு சார்பானவர்.

பகுப்பு:1947 பிறப்புகள்
பகுப்பு:அமெரிக்க எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:சுதந்திரவாத சிந்தனையாளர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
எலினோர் ஒசுட்ரொம்

**எலினோர் ஒசுட்ரொம்** (*Elinor Ostrom*, பிறப்பு: ஆகஸ்ட் 7, 1933) என்பவர் அமெரிக்க அரசியல் அறிவியலாளர். இவர் 2009 ஆம் ஆண்டிற்கான பொருளியலுக்கான நோபல் நினைவுப் பரிசை அமெரிக்கரான ஒலிவர் வில்லியம்சன் என்பவருடன் சேர்ந்து பெற்றார். காடுகள், நீர்ப்பாசனத் தொகுதிகள் மற்றும் புல்வேளி மேய்ச்சல் நிலங்கள் போன்ற இயற்கையான வளங்களின் பயன்பாட்டை அரசாங்க மற்றும் தனியார் துறைகளின் கட்டுப்பாட்டில் இருப்பதைப் பார்க்கிலும், எவ்வாறு சிறப்பாக முகாமைத்துவம் செய்யலாம் என்று காட்டியதற்காக, இவருக்கு இந்த பரிசை வழங்கப்பட்டது. பொருளியலில் நோபல் பரிசு பெற்ற முதல் பெண் இவரே ஆவார்.

## மேற்கோள்கள்

## வெளி இணைப்புகள்
* Elinor Ostrom Curriculum Vitae 
* Center for the Study of Institutional Diversity 
* Press release from the Royal Swedish Academy of Sciences announcing her Nobel Prize in Economics (October 12, 2009).

பகுப்பு:1933 பிறப்புகள்
பகுப்பு:நோபல் பொருளியற் பரிசு பெற்றவர்கள்
பகுப்பு:2012 இறப்புகள்
பகுப்பு:அமெரிக்கப் பொருளியலாளர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:பெண் பொருளியலாளர்கள்
பகுப்பு:நோபல் பரிசு பெற்ற பெண்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
சம இரவு நாள்

thumb|300px|சம இரவு நாளன்று எவ்வாறு சூரியனின் கதிர்கள் புவியில் விழுகின்றன
**சம இரவு நாள்**(*Equinox*) என்பது சூரியன் நிலநடுக்கோட்டினை கடந்து செல்லும் நாளாகும். ஆண்டுக்கு இருமுறை சூரியன் இவ்வாறு நிலநடுக்கோட்டினைக் கடப்பது நிகழும். சம இரவு நாள் இவற்றில் எந்தவொரு நாளையும் குறிக்கும். இந்நாட்களில் இரவும் பகலும் ஒரே அளவாக (ஏறத்தாழ 12 மணி நேரம்) இருக்கும். இலத்தீனில் ஈக்வீநாக்சு என வழங்கப்படுகிறது. *ஈக்வீ*(*equi*) எனபது *சமம்* என்றும் *நாக்சு*(*nox*) என்பது *இரவு* என்றும் பொருள்படும்.

சம இரவு நாட்கள் என்று நிகழும் என்பது நிலநடுக்கோட்டிலிருந்து எத்தனை தொலைவு தள்ளி அளக்கப்படுகிறது என்பதைப் பொறுத்தது. சாதாரணமாக மார்ச் 20 அன்றும் செப்டம்பர் 22 அன்றும் இவை நிகழும்.

நிலநடுக்கோட்டிற்கிணையான வட்டப்பாதையில் வலம் வரும் செயற்கைக் கோள்கள், இந்நாட்களில் புவிக்கு பின்புறம் வரும் நேரம் சூரியகிரகணத்தைச் சந்திப்பதால் அந்நேரத்தில் சேமிப்பு மின்கலங்களைப் பயன்படுத்தும்;பயனர் தகவல்களைச் சுமக்காது.

புவியின் வடக்குப் பகுதியில் இவை இளவேனில் மற்றும் இளங்கூதிர் காலங்கள் துவங்கும் நாட்களாக அறியப்படுகின்றன.

பொதுமக்களும் இந்நாட்களை எளிதாக அறிய முடிவதால்,பல பண்பாடுகளில் இந்நாட்களில் விழாக்கள் கொண்டாடப்படுகின்றன.

குறிப்பு:
குளிர் காரணங்களால் மரத்தின் இலைகள் உதிர்ந்து பின் மீண்டும் முளைக்கும்

## பேரரசர் கனிஷ்கர் காலத்தில்

பகுப்பு:வானியலில் நேரம்
பகுப்பு:செப்டம்பர் சிறப்பு நாட்கள்
பகுப்பு:மார்ச் சிறப்பு நாட்கள்
ஒலிவர் வில்லியம்சன்

**ஒலிவர் ஈட்டன் வில்லியம்சன்** (*Oliver Eaton Williamson*, பிறப்பு: செப்டம்பர் 27, 1932) என்பவர் ஐக்கிய அமெரிக்காவில் ஒரு புகழ்பெற்ற பொருளியலாளர், பேராசிரியர். 2009 ஆம் ஆண்டில் இவருக்கு பொருளியலில் நோபல் நினைவுப் பரிசு மற்றொரு அமெரிக்கரான எலினோர் ஒசுட்ரொம் என்பவருடன் சேர்த்து வழங்கப்பட்டது. சந்தைச் செயற்பாடுகளான மூலப்பொருட்களின் விநியோகம் மற்றும் உற்பத்தி போன்றவை, ஒற்றை நிறுவனத்தின் உள்ளே மேற்கொள்ளப்படுகின்ற போது எந்த அளவுக்கு வெற்றிகரமாக அமைகின்றன என்பதை ஆய்வு செய்ததற்காக வில்லியம்சனுக்கு பொருளியல் நோபல் பரிசு வழங்கப்பட்டது.

வில்லியம்சன் தனது பட்டப்படிப்பை முகாமைத்துவத் துறையில் மாசாச்சூசெட்சு தொழில்நுட்பக் கல்வி நிலையத்தில் 1955இல் பெற்றார். முதுகலாஇமாணிப் பட்டத்தை ஸ்டான்ஃபோர்ட் பல்கலைக்கழகத்தில் 1960 இலும், முனைவர் பட்டத்தை 1963 இல் கார்னெஜி மெலன் பல்கலைக்கழகத்திலும் பெற்றார். 1965 முதல் 1983 சரை பென்சில்வேனியா பல்கலைக்கழகத்தில் பேராசிரியராகப் பணியாற்றினார். அதன் பின்னர் கலிபோர்னியா பல்கலைக்கழகம் (பெர்க்லி)யில் 1988 முதல் பேராசிரியராகப் பணியாற்றி,  தற்போது ஹாஸ் வர்த்தகக் கல்லூரியில் பேராசிரியராகப் பணியாற்றுகிறார்.

## மேற்கோள்ள்கள்

## வெளி இணைப்புகள்

* Oliver E. Williamson's homepage 

பகுப்பு:நோபல் பொருளியற் பரிசு பெற்றவர்கள்
பகுப்பு:1932 பிறப்புகள்
பகுப்பு:வாழும் மக்கள்
பகுப்பு:அமெரிக்கப் பொருளியலாளர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
கதிர்த்திருப்பம்

**கதிர்த்திருப்பம்** (*Solstice*) என்பது கதிரவன் தன் கதிர்வீதியில் திசை மாறும் நிகழ்வை/நாளைக் குறிக்கும். இந்நாளில் கதிரவனின் கதிர்கள் புவியினை மிகுந்த சாய்வுடன் சந்திக்கின்றன. கதிரவன் திசை திரும்பும் முன் தனது நகர்தலை நிறுத்துவதுபோல உள்ளதால் இலத்தீனில் இந்நாளை சோல்சுடைசு (சோல் - கதிரவன்,சிசுடைர் - நிற்றல்) என குறிக்கின்றனர்.

**சூன் கதிர்த்திருப்பம்** அன்று புவியின் வடக்கு அரைக்கோளம் சூரியனை நோக்கியும் புவியின் தெற்கு அரைக்கோளம் சூரியனை விட்டு விலகியும் இருக்கும். வடக்கு அரைக்கோளத்தில் இதனை *வேனில் கால கதிர்த்திருப்பம்* எனப்படுகிறது. அன்று பகல்பொழுது மிக கூடுதலாக இருக்கும். சூன் 21 அன்று இது நிகழ்கிறது.

**திசம்பர் கதிர்த்திருப்பம்** அன்று புவியின் வடக்கு அரைக்கோளம் சூரியனை விட்டு விலகியும் புவியின் தெற்கு அரைக்கோளம் சூரியனை நோக்கியும் இருக்கும். வடக்கு அரைக்கோளத்தில் இதனை *குளிர்கால கதிர்த்திருப்பம்* எனப்படுகிறது. அன்றைய தினம் பகற்பொழுது மிகக் குறைவாக இருக்கும். திசம்பர் 21 அன்று இது நிகழ்கிறது.

உலகின் பல பாகங்களிலும் இந்நாட்கள் விழாக்களாகவும் விடுமுறை நாட்களாகவும் கொண்டாடப்படுகின்றன. கிருத்துவ சமயத்தில் கொண்டாடப்படும் கிறிஸ்துமஸ் குளிர்கால கதிர்த்திருப்பத்திற்கு மூன்று நாட்களில் உள்ளதைக் காண்க. இந்து தொன்மவியலில் தை மாதம் துவங்கும் நாளாக இது கருதப்படுகிறது; தட்சிணாயன சங்கிராந்தி, பொங்கல் விழா என கொண்டாடப்படுகிறது. வேனிற்கால கதிர்த்திருப்பம் ஆடி மாதம் துவங்கும் நாளாக கருதப்படுகிறது; உத்தராயண சங்கிராந்தி எனக் கொண்டாடப்படுகிறது.

## படக்காட்சியகம்

Image:Earth-lighting-summer-solstice ta.svg|வடக்கு கதிர்த்திருப்பத்தின்போது புவி மீது சூரியக்கதிர்கள்.
Image:Earth-lighting-winter-solstice ta.svg|தெற்கு கதிர்த்திருப்பத்தின்போது புவி மீது சூரியக்கதிர்கள்.
Image:north season.jpg|புவியின் காலங்கள் - வடக்கின் பார்வையில். வலதுகோடியில்: தெற்கு கதிர்த்திருப்பம்
Image:south season.jpg|புவியின் காலங்கள் - தெற்கின் பார்வையில். இடதுகோடியில்: வடக்கு கதிர்த்திருப்பம்


## குறிப்பு


## பிற பக்கங்கள்
* வடக்கு அரைக்கோளம்
* தெற்கு அரைக்கோளம்
* கிழக்கு அரைக்கோளம்
* மேற்கு அரைக்கோளம்
* காலங்கள்
* சம இரவு நாள்
* நில நடுக்கோடு
* கடககோட்டு வட்டம்
* மகரக்கோட்டு வட்டம்
* ஆர்ட்டிக் வட்டம்
* அன்டார்டிக் வட்டம்

பகுப்பு:புவியியல்
பகுப்பு:வானியல்
பகுப்பு:திசம்பர் சிறப்பு நாட்கள்
பகுப்பு:வானியலில் நேரம்
கேளிக்கைப் பூங்கா

right|150px
**கேளிக்கைப் பூங்கா** (*Amusement park*) என்பது பெரும் தொகை மக்களை மகிழ்விக்கக்கூடிய பல்வேறு சவாரிகளையும், பொழுதுபோக்குக்களையும் கொண்ட ஒரு இடம் ஆகும். சிறுவர்கள், இளையோர்களை சிறப்பாக கவரும் வண்ணம் இந்த பூங்காக்கள் அமைகிறன. பொதுவான நகர பூங்காக்களில் இருந்து இவை பெரிதும் மாறுபட்டவை. இங்கு செல்வதற்கு கட்டணம் அறவிடப்படுகிறது.

## மேற்கோள்கள்

பகுப்பு:கேளிக்கைப் பூங்காக்கள்
பகீரா கிப்லிங்கி

**பகீரா கிப்லிங்கி** (*Bagheera kiplingi*) என்பது மெக்சிக்கோ, கொஸ்டா ரிக்கா, குவாத்தமாலா உட்பட நடு அமெரிக்காவில் காணப்படும் ஒரு வகை பாயும் சிலந்தி (*jumping spider*) வகை ஆகும். இச்சிலந்திகளின் உணவு வகை ஏனைய சிலந்திகளின் உணவு வகைகளில் இருந்து பெரிதும் வேறுபடுகின்றன. பொதுவாக சிலந்திகள் அனைத்தும் ஊனுண்ணிகள் ஆகும். இவை மட்டுமே தாவர உணவுகளை உண்ணும் சிலந்திகள் எனக் கண்டறியப்பட்டுள்ளது.

## உணவு
பாயும் சிலந்திதேள் வகுப்பு வகுப்பைச் சேர்ந்த இவை 5-6 மிமீ நீளமானவை. புரதங்கள் நிறைந்த அக்காசியா வகைத் தாவரங்களின் குருத்துக்களையே இவை பெரும்பாலும் உண்கின்றன. ஆனாலும் இம்மரத்தின் இலைகளை அடைவதற்கு இச்சிலந்தி அம்மரங்களின் துளைகளில் வாழும் எறும்புகளை விலக்கியே வர வேண்டியிருக்கிறது.

இவ்வகை சிலந்திகளின் ஊனுண்ணாமை முதற் தடவையாக கொஸ்டா ரிக்காவில் 2001 ஆம் ஆண்டில் எரிக் ஒல்சென் என்பவரால் கண்டு பிடிக்கப்பட்டது. பின்னர் 2007 ஆம் ஆண்டில் கிறிஸ்டோபர் மீகன் என்பவரால் ஆய்வுகள் மேற்கொள்ளப்பட்டது. அதன் பின்னர் 2009 இல் பென்சில்வேனியா பல்கலைக்கழகத்தைச் சேர்ந்த பேராசிரியர் ராபர்ட் கறி தலைமையில் ஆய்வுகள் மேற்கொள்ளப்பட்டு முடிவுகள் வெளியிடப்பட்டுள்ளன. இவை பாயும் சிலந்திகளாதலால், தமது உணவுக்காக வலைகளைப் பின்ன வேண்டியதில்லை. அவ்வப்போது எறும்புகளால் அக்கேசியா தாவரங்கள் சூழப்படும் போது மாத்திரம் கீழ் இறங்கிய பின்னர் எறும்புகள் திரும்பிவிட அவையும் மீண்டும் ஏறிவிடுகின்றன. அத்துடன் அவற்றிற்கு போசரணக்குறைபாடு ஏற்படும் இடத்து எறும்புகளில் குடம்பிகளை உடைத்து அதன் சாற்றையும் குடிக்கின்றன. அக்காசியாக்கள் ஆண்டு முழுவதும் இலைகளைத் தருவதால் இச்சிலந்திகளுக்கு உணவுக்குப் பஞ்சமில்லை.

## மேற்கோள்கள்

## வெளி இணைப்புகள்
* , Jerzy (2001). ''Bagheera kiplingi'' . *Salticidae: Diagnostic Drawings Library*.
* 'Veggie' spider shuns meat diet பிபிசி செய்திகள் (காணொளியுடன்)
* தாவர உண்ணி சிலந்தி

பகுப்பு:சிலந்திகள்
பாலூர், கடலூர்

**பாலூர்** [ஆங்கிலம்: Palur] இந்தியாவின் தமிழ்நாடு மாநிலத்தில் கடலூர் மாவட்டம், பண்ணுருட்டி வட்டத்திலுள்ள ஓர் ஊர் ஆகும்.

## புவியியல்
இவ்வூரின் அமைவிடம் 11.751669° N 79.625291° E ஆகும். கடலூர் - சங்கராபுரம் (மா.நெ- 68) ([SH-68) மாநில நெடுஞ்சாலையில் பண்ணுருட்டியிலுருந்து 10 கி.மீ தொலைவிலும், கடலூரி்லிருந்து 18 கி.மீ தொலைவிலும் பாலூர் கிராமம் உள்ளது. பாலுரிலிருந்து  குறிஞ்சிபாடிக்கு  முதன்மை மாவட்ட சாலை (ஆங்கிலம்: Major  District  Road) ஒன்று  செல்கிறது. 

## மக்கள்தொகை
இந்திய 2001 மக்கள் தொகை கணக்கெடுப்பின்படி 3949 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பாலூர் மக்களின் சராசரி கல்வியறிவு 47.3% ஆகும், இதில் ஆண்களின் கல்வியறிவு 68.1%, பெண்களின் கல்வியறிவு 38.1% ஆகும். பாலூர் மக்கள் தொகையில் 14% ஆறு வயதுக்குட்பட்டோர் ஆவார்கள்.
## மேற்கோள்கள்

## வெளி இணைப்புகள்
*விக்கிமேப்பியாவில் பாலூர் அமைவிடம்

பகுப்பு:கடலூர் மாவட்டத்திலுள்ள கிராமங்கள்
பசவ பிரேமானந்த்

**பசவ பிரேமானந்த்** (*Basava Premanand*, பெப்ரவரி 17, 1930 - அக்டோபர் 4, 2009) உலகெங்கும் அறியப்பட்ட இந்திய கேரளத்தைச் சேர்ந்த பகுத்தறிவாளரும் இறைமறுப்பாளரும் ஆவார்.

## வாழ்க்கை வரலாறு
பிரேமானந்த்  கேரளத்தின்கோழிக்கோட்டில் பிறந்தார். அவரது பெற்றோர்கள் இறையியல் சமூகத்தின் உறுப்பினர்கள்.

1940களில், பிரேமானந்த் வெள்ளையனே வெளியேறு இயக்கத்தில் பங்குபெற பள்ளிப்படிப்பை விட்டார். அடுத்த ஏழு ஆண்டுகள் சாந்திநிகேதன் போன்ற கல்வியமைப்பையொத்த சிறீ ச்டீலா குருகுலத்தில் படித்தார்.

1975 வாக்கில் இந்திய இறைமாந்தர் சத்திய சாயி பாபாவுடன் மோதி அவரது இறைத்தன்மையை பொய்மை என நிறுவுவதில் முழுநேரம் ஈடுபட்டார். அவர் தமது மந்திரவாத ஆற்றல்களை பயன்படுத்தி அத்தகைய இறைமாந்தரால் செய்துகாட்டுவதாகக் கூறப்படும் *விந்தைகளை* அறிவியல் வழியே செய்ய முடிவதைக் காட்டி விளக்கினார். "குரு உடைப்பாளர்கள் (Guru Busters)", என்ற பிரித்தானிய ஆவணப்படத்தில் பிரேமானந்த் மனித ஆற்றலுக்கு மீறியதாகக் கருதப்படும் உடலை அந்தரத்தில் மிதப்பது, உடலைத் துளைப்பது மற்றும் உயிருடன் புதைந்திருப்பது, விபூதி வரவழைப்பது, லிங்கம் வரவழைப்பது, முதுகில் அலகு குத்தி காரை இழுப்பது, தகதகக்கும் தீ குழிக்குள் நிதானமாக நடந்து செல்வது போன்ற விந்தை செயல்களை செய்து காட்டியுள்ளார்.

1982ஆம் ஆண்டில் மகாராட்டிர லோக் வித்யான் நடத்திய *விஞ்ஞான் யாத்ரா* (அறிவியலுக்கான நடை)யிலும் 1987ஆம் ஆண்டில் *பாரத் ஜன் விஞ்ஞான் ஜாதா*விலும் பங்கு கொண்டு பகுத்தறிவு பரவலுக்கு வழிவகுத்தார்.

எண்பதுகளிலிருந்து இருந்தது, இறந்தது எல்லாமே கோயம்புத்தூரில். "கடவுளின் பெயரால் அற்புதங்கள் நிகழ்த்துபவர்கள் அதனை அறிவியல்பூர்வமாக நிரூபித்துக் காட்டினால் அதற்கு ஒரு லட்ச ரூபாய் பரிசு" என பிரேமானந்த் விடுத்த அறைகூவல் அவரைப் போலவே வெல்லப்பட முடியாமல் இன்னமும் சவால் விட்டபடி காத்துக்கொண்டு இருக்கிறது.

## பிரேமானந்த் எழுதிய புத்தகங்கள்
### ஆங்கிலத்தில்
#*Science versus Miracles*
#*Lure of Miracles*
#*Divine Octopus*
#*The Storm of Godmen, God and Diamond Smuggling*
#*Satya Sai Greed*
#*Satya Sai Baba & Gold Control Act*
#*Satya Sai Baba & Kerala Land Reforms Act*
#*Investigate Balayogi*
#*United Front - FIRA 2nd National Conference*
#*Murders in Sai Baba's Bedroom* 
# *A. T. Kovoor Octogenary Souvenir*

### மலையாளத்தில்
# *Saibabayude Kalikal* hypnotradition.com 
# *Saidasikal Devadasikal*
# *Pinthirippanmarude Masterplan*

## குறிப்புகள்

## வெளியிணைப்புகள்
*இந்திய ஐயப்படுவோர் அலுவலகமுறை இணையதளம்
**பிரேமானந்த் பற்றி மேலும்  
*பிரேமானந்த் குறித்த பிபிசி வானொலி ஆவணம் ( RealAudio வடிவு)
*பிரேமானந்த் குறித்த கட்டுரை 
*''குரு ''உடைப்பாளர்கள் 
*கம்பீரமாக விடைபெற்றார் - பாமரன் வலைத்தளம்

பகுப்பு:2009 இறப்புகள்
பகுப்பு:1930 பிறப்புகள்
பகுப்பு:மலையாள இறைமறுப்பாளர்கள்
பகுப்பு:இந்திய இறைமறுப்பாளர்கள்
இலங்கை சட்டக் கல்லூரி

**இலங்கை சட்டக் கல்லூரி** (*Sri Lanka Law College*) 1874 ஆம் ஆண்டு இலங்கையின் சட்டக் கல்வித் தேவைப்பாடுகளுக்காக இலங்கை சட்டத்தரணி மாணவர்களை பயிற்றுவிப்பதற்காக தோற்றுவிக்கப்பட்டது. இக்கல்லூரி கொழும்பில் அல்ஸ்டோர்ப் என்னும் இடத்தில் அமைந்துள்ளது.

## சட்டக் கல்வி
சட்டத்தரணிகள் சங்கத்தின் அங்கத்துவத்துனைப் பெறுவதற்கு சட்டக்கல்லூரியினால் நடத்தப்படும் பரீட்சையில் சட்டமாணவர்கள் தேர்ச்சியடைய வேண்டும்.

## இங்கு படித்த ஆளுமைகள்

## பங்காளர் பல்கலைக்கழகங்கள்
 # வேல்ஸ் பல்கலைக்கழகம், ஐக்கிய இராச்சியம்

## வெளி இணைப்புகள்
* அதிகாரபூர்வ தளம் 

பகுப்பு:இலங்கையின் உயர்கல்வி நிறுவனங்கள்
சோரா

**சோரா** (*Sohra*, முன்பு **சிரபுஞ்சி** என அழைக்கப்பட்டது) என்ற ஊர் இந்திய மாநிலமான மேகாலயாவில் உள்ளது. உலகிலேயே அதிக அளவு மழை பெறும் பகுதி என்று கருதப்பட்டது. எனினும் தற்போதைய ஆய்வுகளின் படி மௌசின்ரம் என்ற இதற்கருகிலுள்ள ஒரு இந்திய ஊரே உலகிலேயே அதிக அளவு சராசரி மழையைப் பெறும் இடமாகும். அதாவது சோரா இரண்டாவது இடத்தைப் பெறுகின்றது. எனினும் அதிகளவான ஒரு மாத மழையைப் பெற்ற இடம் என்றும் அதிகளவான ஒரு வருட மழையைப் பெற்ற இடம் என்றும் சாதனைகளைத் தொடர்ந்தும் தக்கவைத்துள்ளது. 1861ஆம் அண்டின் ஜூலையில் பெற்ற 9,300&nbsp;mm மழைவீழ்ச்சியே உலகின் அதிகளவான ஒருமாத மழை வீழ்ச்சியாகும். 1 ஆகஸ்து 1860 தொடக்கம் 31 ஜூலை 1861 வரை பெற்ற 26,461&nbsp;mm மழைவீழ்ச்சியே உலகின் அதிகளவான ஒரு வருட மழைவீழ்ச்சியாகும்.

2007 ஆம் ஆண்டு, மேகாலய மாநில அரசு சிரபுஞ்சி என்ற பெயரை சோரா (Sohra) என்று மாற்றியது
.

19ஆம் நூற்றாண்டு ஆங்கிலேய அரசால் "சோரா" என்ற பெயர் மருவி "சிரபுஞ்சி" ஆனது. ஆனால் அப்பகுதி மக்களால் அவ்வூர் சோரா என்றே இதுவரை அழைக்கப்பட்டு வருவது குறிப்பிடத்தக்கது.

## புவியியல்
சோரா   என்ற அசச ரேகையில் உள்ளது. கடல் மட்டத்திலிருந்து 1484 மீட்டர் (4872 அடி) உயரத்தில் உள்ளது

சோரா மேகாலய மாநில காசி (அ) ஹாசி (Khasi) மலை உச்சியின் தென் பகுதியில் வங்காளதேசத்தை நோக்கி அமைந்துள்ளது. வங்காள விரிகுடாவிலிருந்து வரும் பருவக் காற்றினால் இப்பகுதி மிக அதிக அளவு மழை பெறுகிறது.

## காலநிலை

சோராவின் சராசரி ஆண்டு மழைப்பொழிவு 11,430 மி.மீட்டர்.  சோரா தென்மேற்கு மற்றும் வடகிழக்கு பருவக்காற்றினால் மழை பெறுவதால் ஆண்டு முழுவதும் இப்பகுதியில் மழை பொழிகிறது.

## மேற்கோள்கள்

## வெளி இணைப்புகள்
* 24 மணி நேரத்தில் 471.7 மி.மீட்டர் மழை: 10 ஆண்டு சாதனையை விஞ்சியது சிரபுஞ்சி

பகுப்பு:மேகாலயா மாநிலத்திலுள்ள ஊர்களும் நகரங்களும்
பகுப்பு:கிழக்கு காசி மலை மாவட்டம்
பகுப்பு:மேகாலயாவின் புவியியல்
யாழன் ஆதி

**யாழன் ஆதி** தமிழில் எழுதிவரும் நவீனக் கவிஞர்களில் ஒருவர். தலித் இலக்கியத்தின் முக்கிய ஆளுமையாக செயல்பட்டுவரும் யாழன் ஆதி தலித் முரசு இதழில் முதல் பக்க கவிதைகளை எழுதி இருக்கின்றார். அக்கவிதைகள் மிகுபுகழ் பெற்றவை.பல்வேறு இதழ்களில் படைப்புகள் வெளிவந்துகொண்டு இருக்கின்றன. தலித் கவிதைகளில் நவீன கவிதைகளின் போக்கை இணைத்து ஒரு புதுமாதிரி இவரால் உருவாக்கப்பட்டது என்று கூறலாம். 

இவருடைய கவிதைகள் ஆங்கிலம், மலையாளம் போன்ற மொழிகளில் மொழிபெயர்க்கப்பட்டுள்ளன. சேலத்தில் உள்ள பெரியார் பல்கலைக்கழகம் இவருடைய செவிப்பறை நூலை பாடப்புத்தகமாக வைத்திருந்தது. சென்னைப் பல்கலைக் கழகம், எத்திராஜ் மகளிர் கல்லூரி, போன்றவற்றிலும் இவர் கவிதைகள் பாடமாக்கப்பட்டுள்ளன. இலயோலா கல்லூரி சென்னை, தூய இருதயக் கல்லூரி திருப்பத்தூர், ஆகிய நிறுவனங்களிலும் இவர் கவிதைகள் பாடமாக உள்ளன. கவிதை மட்டுமில்லாமல் அனைத்து இலக்கிய வகைமைகளிலும் அவருடைய பங்களிப்பு இருக்கின்றது.சிறுகதைகள் கட்டுரைகள் என அவர் படைப்புகள் வெளியாகின்றன. புதிய தலித் எழுத்தாளர்களைப் பற்றி தலித் முரசில் மாற்றுப் பாதை என்னும் கட்டுரைத்தொடரை எழுதி  உள்ளார். பௌத்தம் குறித்த நீண்ட உரையாடல்களை நிகழ்த்தி வருபவர் இவர். புத்தரின் கோட்பாடுகளின் தத்துவங்களை மிக எளிமையானக் கட்டுரைகளாக எழுதுகிறார். போதி முரசு இதழில் இவர் திரிபிடகம்  குறித்துத் தொடர் ஒன்றை எழுதினார். புத்தரின் போதனைகள் குறித்த நெடுந்தொடர் ஒன்று நீலம் இதழில் வந்து கொண்டிருக்கிறது.

*சாம்பல்* என்னும் குறும்படத்தையும் இவர் இயக்கி இருக்கின்றார். திரைக்கதைகள் எழுதுவதில் திறன்பெற்றவர்.

இசையுதிர்காலம், செவிப்பறை, நெடுந்தீ, கஸ்பா, போதலின் தனிமை, காலி கோப்பையும் தானாய் நிரம்பும் தேநீரும்,  யாருமற்ற சொல், ஒளியிருள், தொலைதலின் ரகசியங்கள் அடர்ந்த காடு, கால்களின் கதை, நெடுநல்வாடான்,போராசிரியர், தன்னீர்மை, போன்ற கவிதை நூல்கள், மனிதம் கொன்ற சாதியம், ஆம்பூர் (ஊர் வரலாற்று நூல்) ஆகிய படைப்புகளை வெளியிட்டுள்ளார். யானைக்காடு, அழகிய காற்று ஆகியவை அவர் எழுதியிருக்கும் கட்டுரை நூல்கள். தம்மபதம் என்னும் புத்தரின் போதனைகளை ஆங்கிலம் வழி தமிழில் அவர் மொழிபெயர்த்திருக்கிறார். அந்த நூல் அவரின் முக்கிய நூலாக நாம் கருதலாம். 
இரட்டைமலை சீனிவாசன் விருது, திருவள்ளுவர் பல்கலைக் கழக விருது, இந்தியக் குடியரசுக் கட்சி விருது, என பல மக்கள் இயக்கங்களின் விருதுகளைப் பெற்றிருக்கிறார். தொடர்ந்து  உரைகளை நிகழ்த்துவதும் அவரின் முக்கிய பங்களிப்பாக நாம் கருதலாம். இலக்கிய சமூக கருத்தரங்களில் அவர் உரையாற்றுகிறார்.
திரைப்படங்களுக்கு திரைக்கதைகளை எழுதுகிறார். 

விடுதலைக் கலை இலக்கியப் பேரவை என்னும் மாநிலம் தழுவிய இலக்கிய அமைப்பிற்கு அவர் செயலாளராகவும் பணியாற்றுகிறார். திரிபீடக தமிழ் நிறுவனம் என்னும் அமைப்பின் தலைவராகவும் இருக்கிறார்.

பகுப்பு:தலித்தியல்
பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
கலிபோர்னியா பல்கலைக்கழகம் (சான் டியேகோ)

**கலிபோர்னியா பல்கலைக்கழகம் (சான் டியேகோ)** (சுருக்கமாக **யுசிஎஸ்டி** அல்லது **க ப சான் டியேகோ**) அமெரிக்காவில் உள்ள கலிபோர்னியா மாநிலத்தில் சான் டியேகோ நகரில் *லா ஹொயா* என்ற இடத்தில் அமைந்துள்ள ஓர் பொது ஆய்வு பல்கலைக்கழகம் ஆகும். கலிபோர்னியா பல்கலைக்கழகம், சான் டியேகோ 1960ஆம் ஆண்டு முன்பிருந்த ஸ்கிரிப்ஸ் கடலியல் கழகதின் அருகே நிறுவப்பட்ட,கலிபோர்னியா பல்கலைக்கழக அமைப்பில் உள்ள பத்து பொது வளாகங்களில் ஒன்றாகும். இப்பல்கலைக்கழகம் கடலியல் உதவித்தொகை பெறும் மற்றும் வான்வெளியியல் உதவித்தொகை பெறும் ஆய்வு கழகங்களில் ஒன்றாக அறிவிக்கப்பட்டுள்ளது.
## மேற்கோள்கள்

## வெளியிணைப்புகள்
* அலுவல்முறை இணையதளம்
* இப்பல்கலைக்கழகத்தின் வரலாற்று சுருக்கம்

பகுப்பு:ஐக்கிய அமெரிக்கப் பல்கலைக்கழகங்கள்
தெற்கு அரைக்கோளம்

thumb|right|புவியின் தெற்கு அரைக்கோளம் மஞ்சளில் காட்டப்பட்டுள்ளது.(அன்டார்ட்டிகா தவிர).
[thumb|right|[தென் துருவம்|தென் துருவத்தின் மேலிருந்து தெற்கு அரைக்கோளத்தின் காட்சி.]]
thumb|"உஷுவாயா, உலகின் முடிவு" என்ற புராணத்துடன் சுவரொட்டி. அர்ஜென்டினாவில் உள்ள உஷுவா உலகின் தெற்கே நகரம்.

**தெற்கு அரைக்கோளம்** (*Southern Hemisphere*) என்பது நில நடுக்கோட்டின் தென்பகுதியில் உள்ள புவியின் அரைக்கோளமாகும்.

புவியின் தெற்கு அரைக்கோளத்தில் நான்கு கண்டங்கள் முழுமையாகவோ,பகுதியாகவோ,(அண்டார்டிக்கா, ஆஸ்திரேலியா, தென் அமெரிக்காவின் பகுதி, ஆப்பிரிக்காவின் பகுதி) நான்கு பெருங்கடல்கள் (தென் அட்லாண்டிக், இந்திய, தென் பசிபிக் மற்றும் தென்முனை), பெரும்பான்மையான ஓசியானியாஅடங்கியது. ஆசியா கண்டத்து பல தீவுகளும் தெற்கு அரைக்கோளத்தில் அமைந்துள்ளன. புவியின் ஓட்டப்பாதையின் சாய்வு காரணமாக வேனில் காலம் திசம்பர் 21 முதல் மார்ச் 21 வரையும் கூதிர் காலம் சூன் 21 முதல் செப்டம்பர் 21 வரையிலும் உணரப்படுகிறது.செப்டம்பர் 22 வேனிற்கால சம இரவு நாள் மற்றும் மார்ச் 21 கூதிர்கால சம இரவு நாள்.

## மேற்கோள்கள்


## பிற பக்கங்கள்
* வடக்கு அரைக்கோளம்
* கிழக்கு அரைக்கோளம்
* மேற்கு அரைக்கோளம்
* காலங்கள்
* சம இரவு நாள்
* நில நடுக்கோடு
* கடககோட்டு வட்டம்
* மகரக்கோட்டு வட்டம்
* ஆர்ட்டிக் வட்டம்
* அன்டார்டிக் வட்டம்

பகுப்பு:புவியியல்
கிழக்கு அரைக்கோளம்

thumb|right|250px|புவியின் கிழக்கு அரைக்கோளம், மஞ்சளில் காட்டப்பட்டுள்ளது.
thumb|right|250px|கிழக்கு அரைக்கோளம்

**கிழக்கு அரைக்கோளம்** (*Eastern Hemisphere*) என்பது ஐக்கிய இராச்சியத்தின் கிரீன்விச் நகரப்பகுதி வழியாகச் செல்லும் முதன்மை நிலநெடுக் கோட்டின் கிழக்கிலும் 180 பாகை நிலநெடுக் கோட்டின் மேற்கிலும் உள்ள புவியின் நிலப்பகுதியாகும். இந்நிலப்பகுதியில் ஐரோப்பா, ஆசியா, ஆப்பிரிக்கா மற்றும் ஆஸ்திரேலியா உள்ளன. இதன் எதிரிடையான மேற்கு அரைக்கோளத்தில் இரு அமெரிக்காக்கள் உள்ளன. தவிர இப்பகுதி பண்பாடு மற்றும் அரசியல் புவியியலில் 'பழைய உலகம்' என அழைக்கப்படுகிறது.

## மேல் விவரம்
நிலநடுக் கோடு புவியினை சரியான பாதியாக பிரிப்பதால் அது கற்பனைக்கோடு என்றபோதிலும் எந்த கருத்துவேற்றுமைக்கும் இடமில்லை.ஆயின் எந்த நிலநெடுக் கோடும் 0° கோடாக அறிவித்திருக்க முடியும் என்றபோதிலும் கிரீன்விச் முதன்மை நிலநெடுக்கோடு (0°) மற்றும் பன்னாட்டு நாள் கோடு (180°)ஓர் வழமையான எல்லைகளாகவே ஏற்றுக்கொள்ளப்பட்டுள்ளன. இந்த வரையறை பூகோளத்தை ஏறத்தாழ கிழக்கு,மேற்கு என்று பிரிப்பதாலேயே இவ்வாறு ஏற்கப்பட்டன.இந்த பிரிவு மேற்கு ஐரோப்பா ,ஆப்பிரிக்கா, கிழக்கு உருசியாவின் பகுதிகளை மேற்கு அரைக்கோளத்தில் வைப்பதால் வரைபடம் தயாரிப்பிற்கு மற்றும் அரசியல் சார்ந்த புவியியலுக்கு பயனின்றி போகின்றன. இதனால் நிலநெடுக்கோடுகள் 20°W மற்றும் அதன் எதிர்விட்ட கோடு 160°E பெரும்பாலும் பாவிக்கப்படுகிறது. இந்த பிரிவினையால் ஐரோப்பா மற்றும் ஆப்பிரிக்காவின் அனைத்துப் பகுதிகள் கிழக்கு அரைக்கோளத்தில் உள்ளடங்குகிறது. கூடுதலாக வடகிழக்கு கிரீன்லாந்தின் சிறுபகுதி சேர்க்கப்பட்டும் உருசியாவின் கிழக்கு மற்றும் ஓசினியானா (குறிப்பாக நியூசிலாந்து) பகுதிகள் நீக்கப்படுகின்றன.

அண்டார்டிக்காவின் இரு பெரும் வலயங்களும் அவை அமைந்துள்ள அரைக்கோளத்தினைக் கொண்டே அறியப்படுகின்றன. கிழக்கு அரைக்கோளத்தில் உள்ளது **கிழக்கு அண்டார்டிகா** என வழங்கப்படுகிறது.
## மேற்கோள்கள்

## பிற பக்கங்கள்
* வடக்கு அரைக்கோளம்
* தெற்கு அரைக்கோளம்
* மேற்கு அரைக்கோளம்
* காலங்கள்
* சம இரவு நாள்
* நில நடுக்கோடு
* கடககோட்டு வட்டம்
* மகரக்கோட்டு வட்டம்
* ஆர்ட்டிக் வட்டம்
* அன்டார்டிக் வட்டம்

பகுப்பு:புவியியல்
தேசிய நதிநீர் இணைப்புத் திட்டம்

**தேசிய நதிநீர் இணைப்புத் திட்டம்** (*Indian Rivers Inter-link*) என்பது இந்தியாவிற்குள் பாயும் ஆறுகளை இணைக்கும் ஓர் அரசுத் திட்டம் ஆகும். இதன் மூலம் வெள்ளக் காலங்களில் வீணாகக் கடலில் கலக்கும் உபரி நீரை நாட்டின் மற்ற வறண்ட பகுதிகளுக்குத் திருப்பிவிடும் திட்டமாகும்.
## வரலாறு
இந்திய அரசின் நீர்வள அமைச்சகம்த்தின் கீழ் செயல்படும் **தேசிய நீர்வள மேம்பாட்டு ஆணையம்** (அ) தேசிய நீர் மேம்பாட்டு முகவாண்மை (National Water Development Agency) இத்திட்டத்தைச் செயல்படுத்துவதற்கான சாத்தியக் கூறுகளை கடந்த 30 ஆண்டுகளுக்கும் மேலாக ஆராய்ந்து வருகிறது.

கடந்த 1972 ஆம் ஆண்டு மத்திய நீர்ப்பாசனத் துறை அமைச்சராக இருந்த டாக்டர். கே.எல்.ராவின் சீரிய ஆய்வின்பேரில் முதன் முதலாக கங்கை காவிரி இணைப்புத் திட்டம் முன் வைக்கப்பட்டது.
## கங்கை - காவிரி இணைப்புத் திட்டம்

இத்திட்டத்தைச் செயல்படுத்துவதற்கான சாத்தியக் கூறுகள் இரண்டு பகுதிகளாகப் பிரிக்கப்பட்டுள்ளன.

;இமாலய ஆறுகளை இணைக்கும் திட்டம்
இமயமலையிலிருந்து பாயும் ஆறுகளான கங்கை மற்றும் பிரம்மபுத்திரா ஆகியவற்றை இணைப்பது, கிழக்கு நோக்கிப் பாயும் கங்கை நதியை மகாநதி ஆறுடன் இணைப்பது.

;தீபகற்ப ஆறுகளை இணைக்கும் திட்டம்
தீபகற்ப இந்தியாவில் உள்ள மகாநதி ஆறு மற்றும் கோதாவரி ஆறுகளை, தெற்கிலுள்ள கிருஷ்ணா, துங்கபத்திரை ஆறு மற்றும் காவேரி ஆறுகளுடன் இணைப்பது.

கேரளத்தில் மேற்கு நோக்கி பாய்ந்து வீணாக அரபிக் கடலில் கலக்கும்   கேரளா ஆறுகளை கிழக்குப் பகுதியில் உள்ள வறண்ட பகுதிகளுக்குத் திருப்பி விடுவது.

## பயன்கள்
விவசாயத்தை நம்பி உள்ள இந்திய நாட்டில் நீர்ப்பாசனத்திற்கு பெரும்பான்மையான விவசாயிகள் பருவ மழையையே நம்பியுள்ளனர். பருவமழை பொய்த்துப் போகும் காலங்களில் வறட்சி ஏற்பட்டு உணவு உற்பத்திப் பாதிக்கப்படுகிறது. அதே காலத்தில் மற்ற பகுதிகளில் அதிக அளவு மழை பொழிந்து ஆறுகளில் வெள்ளம் ஏற்பட்டு உபரி நீர் வீணாக கடலில் சென்று கலக்கின்றது. 

இப்படி வீணாகும் நீரை வறண்ட பகுதிகளுக்குத் திருப்பிவிடுவதன் மூலம் பொதுமக்களுக்குக் குடிநீர் வசதியும், விவசாயத்திற்கான பாசன வசதியும் பெறமுடியும். நீர்வழிப் போக்குவரத்து அதிகரிக்கும். மீன் பிடி தொழில் பெருகும் 

## திட்ட முன்னேற்றம்
தேசிய அளவிலான நதிநீர் இணைப்புத் திட்டத்தில் இன்னும் எந்தவிதக் குறிப்பிடத்தக்க முன்னேற்றமும் எற்படவில்லை. ஆனால் மாநில அளவில் நதிகளை இணைப்பதற்கான முயற்சிகள் அந்தந்த மாநில அரசுகளினால் ஆரம்பிக்கப்பட்டுள்ளன. குஜராத் அரசு தனது மாநிலத்தில் பாயும் ஆறுகளை இணைக்கும் முயற்சியை ஆரம்பித்து அதில் வெற்றியும் பெற்றுக் கொண்டிருக்கிறது. 

## தடைக் கற்கள்
தேசிய நதிநீர் இணைப்புத் திட்டத்தைச் செயல்படுத்துவதில் உள்ள கால தாமதத்திற்காகச் சொல்லப்படும் காரணங்கள்:

*இதற்குத் தேவையான மிகப் பெரிய செலவுத் தொகை
*இமயமலை நதிகளை இணைப்பதை ஆட்சேபிக்கும் அந்நதிகளினால் பயன்பெறும் அண்டை நாடுகள்
*சுற்றுச் சூழல் மற்றும் மக்களுக்கான பாதிப்பு
*மாநிலங்களுக்கு இடையேயான ஒருங்கிணைப்பு இல்லாமை

## இவற்றையும் பார்க்கவும்
* மழைநீர் சேகரிப்பு
* தமிழக நதிநீர் இணைப்புத் திட்டம்

## மேற்கோள்கள்

## வெளி இணைப்பு
* அனைத்து மாநிலங்களும் வளம் பெற தேசிய அதி திறன் நீர்வழிச்சாலை வேண்டும்
* தமிழக நதிகளை இணைத்தால் ஆண்டுக்கு ரூ.5,000 கோடி வருமானம்!
* நீர்வழி திட்டத்திற்கு முன்னுரிமை கொடுப்போம்!
* Dr. Abdul Kalam Article about Indian Rivers Inter-link

பகுப்பு:இந்திய ஆறுகள்
பகுப்பு:இந்திய அரசுத் திட்டங்கள்
பகுப்பு:இந்தியப் புவியியல்
பகுப்பு:ஆற்று நீர் பிணக்குகள்
அஃறிணை

**அஃறிணை** () என்பது தமிழ் இலக்கணத்தில் பகுத்தறிவில்லாத உயிரினங்களையும் உயிரற்ற பொருட்களையும் வகைப்படுத்தும் சொல்லாகும்.இஃது அல்+திணை என்று பிரிக்கப்படும்; உயர்திணை அல்லாதது எனப் பொருள்படும். தேவர், மாந்தர், நரகர் என்பவர்களைச் சுட்டும் பெயர்கள் உயர்திணையாக வகுக்கப்பட்டன. 

## தொல்காப்பிய நூற்பா

உயர்திணை என்மனார் மக்கட் சுட்டே
அஃறிணை என்மனார் அவரல பிறவே
ஆயிரு திணையின் இசைக்குமென் சொல்லெ


## விரவுப்பெயர்கள்
உயர்திணைப் பெயர்களை அஃறிணைப் பொருள்களான விலங்குகள், தோட்டம் முதலானவற்றிற்கும் வைக்கப்படலாம். தமிழ் இலக்கணத்தில் இவை *விரவுப்பெயர்கள்* என வழங்கப்படுகின்றன. இருபத்தாறு வகையான விரவுப்பெயர்களைக் காணலாம்.

## குறிப்புகள்


பகுப்பு:திணை வகைகள் (சொல்லிலக்கணம்)